Document ID: /roh_data/filtered/fineweb-2-filterrobots_roh.jsonl.gz/3657

Schaner 1994: Franco Cavegn fa viadi a Kitzbühel. Il skiunz oriund da Vella vul participar a la pli spectaculara cursa rapida dal mund. Cavegn vul ir a la partenza da la Streif a Kitzbühel.
Franco Cavegn aveva lura 23 onns.Gia tar l’emprima cursa a Kitzbühel ha il skiunz realisà ses meglier resultat sin la Streif. Franco Cavegn è vegnì tschintgavel. Meglier Svizzer era lura William Besse sco terz.
L’onn 1994 è naschida l’amur da Franco Cavegn per la Streif. Tar las cursas dil Hahnenkamm a Kitzbühel ha cumenzà la carriera dal skiunz rumantsch en la cuppa mundiala da skis. Durant sia lunga carriera ha Franco Cavegn festivà dus plazzas da podest e 35 resultats da top diesch en la cuppa mundiala da skis.
RR actualitad 08:00